Spørgsmål: Kan det betale sig at købe et spejlreflekskamera brugt? Tænker hovedsageligt på Canon og Nikon. Og i givet fald, hvad skal man så være opmærksom på - i forhold til at købe nyt? Håber nogen kan hjælpe  Mvh Katrine
Svar: Det kan sagtens betale sig at købe brugt. Ofte køber folk et kamera og så opdager de, at netop den model ikke passer til deres behov. Eneste måde at komme af med den på er at sælge den brugt. Har selv købt et Nikon som var knapt 1 år til halv pris af nypris. Der var stadig garantitid tilbage, så jeg risikerede jo ikke noget. Men du skal passe på, at det ikke er en hælervare, du køber. Det gør du ved at få de originale papirer på kameraet (købskvittering og certifikat med serienummer). Og så skal du endelig huske at gemme kopi af salgsannoncen og navn og adresse på sælger. Kan du ikke få dokumentation på kameraet, skal du ikke købe det. Skulle brugsanvisningen mangle er det ikke noget problem. De findes nemt på nettet.